יוליה בלבילה

יוליה בלבילה (ביוונית: Ἰουλία Βαλβίλλα; 72 לספירה – לאחר 130 לספירה) הייתה בת אצולה ומלוכה בממלכת קומגנה. בתם של גאיוס יוליוס ארכלאוס אנטיוכוס אפיפנס (Γάιος Ἰούλιος Ἀρχέλαος Ἀντίοχος Ἐπιφανής) וקלאודיה קפיטולינה (η Κλαuδία Καπιτωλίνα)<ref name=":0"></ref>. בלבילה הייתה משוררת ומיוחסים לה ארבעה כתבים. ידוע שנולדה בשנת 72 לספירה, אין עדויות לתאריך פטירתה, אך כתביה מהווים עדות שחייה עד לפחות שנת 130 לספירה. נותר מעט מידע על חייה ועל השירים שלה, מלבד ארבעה כתבים החרוטים על פסלי הענק של ממנון<ref name=":1"></ref>.

בלבילה נולדה ברומא, וגרה שם עד מות סבה. לאחר מכן, עברה לאלכסנדריה, עיר מולדת אמה. ולבסוף עברה לגור עם אחיה באתונה. אין עדויות על כך שנישאה או שהולידה.

== משפחה ושושלת ==
סבה של בלבילה מצד קפיטולינה, טיבריוס קלאודיוס בלבילוס מודסטוס (Τιβέριος Κλαύδιος Βαλβίλλος Μόδεστος), שעל שמו היא קרויה, היה מלומד ואסטרולוג משכיל. בלבילה נהגה לקרוא לו "החכם"<ref name=":1" />. הוא שירת בדרגת פרפקט בשנים 55–59<ref name=":1" />.

סבה של בלבילה מצד אביה, הוא אנטיוכוס הרביעי, מלך קומגנה. לאנטיוכוס היו שלושה ילדים. אפיפנס, אביה של בלבילה, קליניקוס (Кαλλίνικος) ויוליה .<ref name=":0" />. בשנת 72 הואשם אנטיוכוס בבגידה בממלכה, הודח מהמלוכה והוגלה לרומא<ref name=":2"></ref>.

הוריה של בלבילה, קפיטולינה ואפיפנס, היו בני דודים מדרגה שנייה<ref name=":0" />. נולדו להם שני ילדים, יוליה בלבילה ואחיה הגדול פילופפוס (Γάϊος Ἰούλιος Ἀντίοχος Ἐπιφανής Φιλόπαππος)<ref name=":0" />.

== כתביה ==
בזכות הייחוס שלה לקיסרות, הוזמנה בלבילה על ידי הקיסר הרומאי אדריאנוס בשנת 130 לספירה ללוות אותו, את נערו האהוב אנטינואוס ואת אשתו סבינה בביקור ברחבי מצרים<ref name=":3"></ref>. בין היתר ביקרו בעמק המלאכים ובפסלי הענק של ממנון<ref name=":2" />. הפסלים נבנו ב-1400 לפני הספירה לכבוד אמנחותפ השלישי, אך היוונים והרומאים האמינו שהפסלים מייצגים את הגיבור ממנון (בנו של טינותוס, ונכדו של לאומדון מלך טרויה)<ref name=":1" />. הפסלים היו בין אתרי התיירות הפופולריים ביותר במצרים באותה תקופה<ref name=":0" />. בפסלים יש מספר פגמים שנוצרו מרעידת אדמה. גרסה נוספת היא שהמלך הפרסי כנבוזי השני השחית אותם<ref name=":3" />. בזכות הפגמים, בתנאי לחות, טמפרטורה ורוחות מסוימים, השברים בפסלים היו משמיעים צליל<ref name=":3" />. המבקרים בפסלים האמינו שהצלילים הם שירתו של ממנון לאמו. היה זה כבוד רב לשמוע את הצלילים ואלו ששמעו אותם שייכו לשמיעת השירה חוויה רוחנית מאוד<ref name=":2" />. בסביבות שנת 20 לפני הספירה החלו תיירים רומאים לחרוט את חוויתם על הפסלים. יוליה בלבילה חתומה על ארבעה כתבים החרוטים על הפסלים של ממנון (סה"כ 54 שורות)<ref name=":0" />. הכתבים מתארים את ה"תגובה" של ממנון לכל ביקור של חברי המשלחת אצל הפסלים ורבים מאמינים שהכתבים משמשים גם כדברי שבח לאדריאנוס וסבינה<ref name=":0" />.

בלבליה כתבה ביוונית איולית ושילבה בכתביה מילים יווניות נדירות, וכאלו השמורות לכתיבה בלבד<ref name=":3" />. היא מרבה להדגיש את הזהות האצילית שלה ושל משפחתה<ref name=":3" />. הכתבים חרוטים על רגלו השמאלית של ממנון, במקום בו השמש פוגעת ראשונה<ref name=":0" />. אף על פי שהיא חיברה את הכתבים, ברור כי היא לא הייתה זו שחרטה אותם, משום שיש שגיאה בכתיבת שמה בכתב הראשון<ref name=":3" />. יש המאמינים שהיא כותבת מנקודת מבט של דמויות במיתולוגיה היוונית<ref name=":1" />.

כתביה לא תורגמו לעברית.

=== הכתב הראשון ===
פרשנים מאמינים שהכתב הראשון מתייחס לפגישתו הראשונה של אדריאנוס עם הפסלים<ref name=":0" />. והניסוח של הכתב מרמז שאדריאנוס הורה לבלבילה לתעד את האירוע ולכתוב את הכתבים<ref name=":2" />.

==== הכתב השני ====
הכתב השני הוא כתב הילולים לסבינה. בלבליה מבקשת מהפסלים לשיר בעבורה, אך הם אינם נענים לבקשתה<ref name=":0" />. הכתב השני מרמז על קרבה בין סבינה לבלבילה<ref name=":2" />.

=== הכתב השלישי ===
הפסל אינו נענה לבקשתה של בלבילה לשיר לכבוד סבינה מהכתב השני. בלבילה מנסה להסביר את הסיבה לכך. היא מציינת שהפסל כן השמיע קול בביקור השני של סבינה<ref name=":0" />.

=== הכתב הרביעי ===
הכתב הרביעי כתוב בכתב גדול ועמוק מן האחרים. הכתב מציין שבלבילה וסבינה שמעו יחד את הפסל<ref name=":0" />.

== הערות שוליים ==

קטגוריה:משוררות יוון העתיקה
קטגוריה:סופרות יווניות
קטגוריה:אצולה יוונית
קטגוריה:בני מלוכה
קטגוריה:אישים שחיו במאה ה-2
קטגוריה:ילידי 72